OpenLLM-France/wikimedia huggingface dataset:
# Anthoceros

Anthoceros és un gènere de plantes no vasculars de la família de les Anthocerotaceae. Conté 57 espècies acceptades.
Les espècies del gènere Anthoceros es caracteritzen per tenir un tal·lus verd de mida petita o mitjana, més o menys lobulat. Els esporòfits d’Anthoceros són de mida grans i atenyen els 3 centímetres de longitud. Consta d'un peu, una zona intermedia i una càpsula. Apareix en agrupacions sobre la superfície del tal·lus cadascun envoltat a la base per un involucre tubular. Els espècimens d'aquest gènere són amfitrions de cianobacteris del gènere Nostoc. Desenvolupen una relació de simbiosi on els Nostoc, fixadors de nitrogen atmosfèric, proporcionen nitrogen a la planta a través de cèl·lules heterocistes. Aquestes colònies de Nostoc es troben a la superfície inferior del tal·lus i es distingeixen perquè formen taques de color verd blau o bru fosc. Són espècies cosmopolites que habiten talussos i sòls humits argilosos.
Són fàcilment confusibles amb el gènere Phaeoceros. Es diferencien d'aquest gènere perquè desenvolupen espores de color gris fosc, marró o negre mentre que les espècies de Phaeoceros desenvolupen espores grogues.
El nom del gènere significa briòfit amb flors amb forma de corn i prové del grec anthos = flor i keras = corn.

## Referències

* ↑ «Anthoceros». [Consulta: 13 abril 2019].
* ↑ Enderlin, C. S. and J. C. Meeks. (1983). Pure culture and reconstitution of the Anthoceros-Nostoc symbiotic association. Planta 158(2) 157-65.
* ↑ Proskauer, Johannes «Studies on Athocerotales. III.». Bulletin of the Torrey Botanical Club, 78, 4, 1951, pàg. 331–349. DOI: 10.2307/2481996. JSTOR: 2481996.
# Russiàtino

Russiàtino (en rus: Русятино) és un poble de l'óblast de Tula, a Rússia, segons el cens del 2010 tenia 626 habitants. És la seu administrativa del districte homònim.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Halesite

Halesite és una concentració de població designada pel cens dels Estats Units a l'estat de Nova York. Segons el cens del 2000 tenia 2.582 habitants.

## Demografia

Segons el cens del 2000, Halesite tenia 2.582 habitants, 1.014 habitatges, i 707 famílies. La densitat de població era de 1.159,2 habitants per km².
Dels 1.014 habitatges en un 29,7% hi vivien nens de menys de 18 anys, en un 60,1% hi vivien parelles casades, en un 7% dones solteres, i en un 30,2% no eren unitats familiars. En el 23,8% dels habitatges hi vivien persones soles el 7,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,03.
Per edats la població es repartia de la següent manera: un 21,2% tenia menys de 18 anys, un 5,7% entre 18 i 24, un 30% entre 25 i 44, un 30% de 45 a 60 i un 13,1% 65 anys o més.
L'edat mediana era de 41 anys. Per cada 100 dones de 18 o més anys hi havia 94,5 homes.
La renda mediana per habitatge era de 96.972 $ i la renda mediana per família de 122.842 $. Els homes tenien una renda mediana de 67.438 $ mentre que les dones 52.632 $. La renda per capita de la població era de 46.652 $. Entorn de l'1,8% de les famílies i el 3,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Halesite». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Halesite». American Fact Finder. Oficina del Cens dels Estats Units, 12-01-2010.
# Archibald Scott Couper

Archibald Scott Couper (Kirkintilloch, 31 de març de 1831 − Kirkintilloch, 11 de març de 1892) va ser un químic escocès que proposà una de les primeres teories sobre l'estructura química i els enllaços. Desenvolupà els conceptes d'àtoms de carboni tetravalent que enllacen junts per formar grans molècules, i que l'ordre en els enllaços dels àtoms en una molècula pot ser determinat per evidència química.

## Biografia

Couper va ser l'únic fill que va sobreviure dins d'una acabalada família de prop Glasgow. Estudià a la Universitat de Glasgow i a la d'Edinburgh i a Alemanya durant 1851-54. Estudià química a la Universitat de Berlín. El 1856 entrà al laboratori de Charles Adolphe Wurtz a París.
Couper publicà el llibre New Chemical Theory el 14 de juny de 1858. La idea de Couper sobre que els àtoms de carboni es poden enllaçar seguint regularitats de les valències és independent de la d'August Kekulé però Kekulé va tenir finalment la prioritat d'aquest descobriment. Couper quedà afectat per això, va ser acomiadat del laboratori de Wurtz, i l'any 1859, va patir una crisi nerviosa, ingressà en una institució com a pacient i la seva salut en general se'n va ressentir i ja no va treballar més en el camp de la química, passant la resta dels 30 anys més que visqué atès per la seva mare.
La recerca de Couper era diferent de la de Kekulé. Couper va obrir la idea dels carbonis divalents i Kekulé no ho va fer. La notació en les fórmules que Couper utilitzava era més propera a la que s'utilitza actualment.

## Referències

* ↑ Couper, A. S. «Sur une nouvelle théorie chimique». Annales de chimie et de physique, 53, 1858, pàg. 469–489.
* ↑ Dobbin, L. «The Couper Quest». Journal of Chemical Education, 11, 6, 1934, pàg. 331–338. DOI: 10.1021/ed011p331.
* ↑ Anschütz, Richard «Life and Chemical Work of Archibald Scott Couper». Proceedings of the Royal Society of Edinburgh, 29, 1909, pàg. 193–273.

## Enllaços externs

* Couper, A. S. «On a New Chemical Theory». Philosophical Magazine, 16, 1858, pàg. 104–116. Arxivat de l'original el 2004-04-27 [Consulta: 1r gener 2012]. Arxivat 2004-04-27 a Wayback Machine. - See also Alembic Club Reprint #21, On a New Chemical Theory and Researches on Salicylic Acid.
* Encyclopædia Britannica article
* Chemical Achivers Arxivat 2007-02-03 a Wayback Machine.
# All-American

All-American és un terme emprat als Estats Units per referir-se a un equip els membres del qual han estat seleccionats com els millors jugadors amateur de cadascuna de les posicions de joc dins d'un esport d'equip, com pot ser el bàsquet o el futbol americà. A diferència d'un equip All-Star, la selecció dels jugadors no té el propòsit de participar en partits conjuntament, sinó que només té caràcter honorífic.
El primer esment d'un equip All-American fa referència a una llista feta per Walter Camp en la qual va escollir als millors jugadors universitaris de futbol americà. Aquesta llista va ser feta per primera vegada en la dècada de 1890.
A la 82a Divisió Aerotransportada de l'Exèrcit dels Estats Units també és anomenada All-American, ja que, al moment de la seva creació (5 de març de 1917), tenia un o més membres de cadascun dels 48 estats que llavors componien els Estats Units (Alaska i Hawaii no van ser incorporats com a estats fins a 1959).
# Ilur

Un ilur és un compost químic molecular en el qual un lloc aniònic ${\ce {Y-}}$ (carboni o altres àtoms) s'uneix directament a un heteroàtom ${\ce {X+}}$ (normalment nitrogen, fòsfor o sofre) que porta una càrrega positiva formal. Per tant, són espècies 1,2-dipolars de fórmula ${\ce {R_{m}X+ -Y- R_{n}}}$.

## Etimologia

El mot «ilur» prové de la condensació de dos sufixos emprats en nomenclatura química: «–il», per designar cations (${\ce {CH3+}}$ catió metil, ${\ce {CH3-CH2-CH2+}}$ catió propil) i el sufix «–ur» emprat per designar els anions (${\ce {CH3-}}$ metanur, ${\ce {S^2-}}$ sulfur).

## Tipus

Si ${\ce {X}}$ és un àtom saturat d'un element del segon període de la taula periòdica dels elements, l'ilur es representa amb les càrregues separades: ${\ce {R_{m}X+ -Y- R_{n}}}$. Si ${\ce {X}}$ és un àtom d'un element a partir del tercer període, es pot utilitzar la forma sense càrregues ${\ce {R_{m}X=YR_{n}}}$. Si ${\ce {X}}$ és un àtom insaturat, amb un enllaç doble a un element ${\ce {Z}}$ del segon període, la càrrega negativa de ${\ce {Y}}$ es pot estabilitzar per conjugació d'electrons π entre ${\ce {Z=X+ -Y- R_{n}}}$ i ${\ce {Z- -X+=YR_{n}}}$.
Hi ha diferents maneres de classificar els ilurs. Els ilurs amb la càrrega negativa en el carboni es poden anomenar com a ilur de seguit del nom de l'element ${\ce {X}}$: ilur de nitrogen, ilur de fòsfor, ilur d'oxigen, ilur de sofre. Els ilurs també es poden anomenar segons la classe de compost de ${\ce {R_{m}X}}$: ilur d'amina (${\ce {R3 N+ -C- R_2}}$), ilur de nitril (${\ce {RC=N+ -C- R2}}$).
* Ilur d'amoni (fórmula general).
* Ilur de sofre (fórmula general).
* Ilur de piridini (fórmula general).

## Referències

* 1 2 «Cercaterm | TERMCAT». [Consulta: 17 maig 2022].
* 1 2 IUPAC, Compendium of Chemical Terminology, 2a ed. ("The Gold Book") (1997). Versió corregida en línia: (1994) "Ylides" (en anglès).
* ↑ «ylide - WordSense Dictionary» (en anglès). [Consulta: 18 maig 2022].
# El vagamundo

El vagamundo va ser un programa de televisió de la RTVA (Radio y Televisión de Andalucía) presentat i dirigit per Jesús Quintero des de l'any 1999 fins a 2002. El programa, que va ser emès a Canal 2 Andalucía, es basava en l'entrevista. No comptava amb una estructura fixa, sinó amb diverses seccions o models d'entrevistes. Es podria dir que el programa realitzava una classificació dels convidats dins de diversos grups: grans figures que passessin per Andalusia, líders socials i culturals del moment, o personatges anònims que tenen coses interessants que comptar, com Juan Joya "EL Risitas".
També comptava amb altres seccions com entrevistes realitzades a personatges rellevants d'Amèrica Llatina, petits debats amb humoristes i Entrevistes con el más allá, en les quals l'entrevistat era un personatge que ja havia mort, però de qui es posseïa un enregistrament d'anys anteriors.
El programa va ser guardonat amb un dels Premis Ondas 2001 que atorga Ràdio Barcelona de la Cadena SER, dins de la modalitat de televisió com a "programa més innovador" de 2001. El programa no va desaparèixer, sinó que va evolucionar a un altre programa, Ratones coloraos, en el qual Quintero volia abastar més camps i incorporar una sèrie de novetats.
Així mateix un "vagamundo" és la persona que recorre països i llocs, que sempre camina de viatge.

## Referències

* ↑ Raphael en "El vagamundo" con Jesús Quintero (Canal Sur). 1999 a Youtube
* ↑ "Issouuu", El Risitas lidera la derecha en Francia, Diario de Sevilla, 3 d'abril de 2019
* ↑ El vagamundo als arxius de Canal Sur
# Thalassoma amblycephalum

Thalassoma amblycephalum és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 16 cm de longitud total.

## Distribució geogràfica

Es troba des de Somàlia i Sud-àfrica fins a les Illes Marqueses, les Tuamotu, el sud del Japó i el nord de Nova Zelanda.

## Referències

* 1 2 FishBase (anglès)

## Bibliografia

* Bleeker, P. 1856. Verslag omtrent eenige vischsoorten gevangen aan de Zuidkust van Malang in Oost-Java. Natuurkd. Tijdschr. Neder. Indië v. 11: 81-92.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Alberdi

Alberdi és el nom dels següents personatges:
* Begoña Alberdi (Barcelona, 1964), soprano catalana
* Cristina Alberdi Alonso (Sevilla, 1946) política i advocada andalusa que fou ministra del govern espanyol
* Jaume Alberdi i Cornet (Orleans, França, 1932 - San Pedro Sula, Hondures, 2001), actor i dramaturg nicaragüenc
* Enrique Ayúcar Alberdi (Bilbao, 1966), futbolista basc que ocupava la posició de migcampista
* Francisco José Ventoso Alberdi (Reinosa, 1982), ciclista espanyol
* Juan Bautista Alberdi (1810-1884) jurista i polític argentí
# Hales Corners

Hales Corners és una població dels Estats Units a l'estat de Wisconsin. Segons el cens del 2000 tenia 7.765 habitants.

## Demografia

Segons el cens del 2000, Hales Corners tenia 7.765 habitants, 3.260 habitatges, i 2.122 famílies. La densitat de població era de 936,9 habitants per km².
Dels 3.260 habitatges en un 27,4% hi vivien nens de menys de 18 anys, en un 53,8% hi vivien parelles casades, en un 8,5% dones solteres, i en un 34,9% no eren unitats familiars. En el 29,1% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,93.
Per edats la població es repartia de la següent manera: un 22,1% tenia menys de 18 anys, un 7,2% entre 18 i 24, un 28,1% entre 25 i 44, un 24,2% de 45 a 60 i un 18,5% 65 anys o més.
L'edat mediana era de 41 anys. Per cada 100 dones de 18 o més anys hi havia 87,9 homes.
La renda mediana per habitatge era de 54.536 $ i la renda mediana per família de 66.136 $. Els homes tenien una renda mediana de 42.175 $ mentre que les dones 33.237 $. La renda per capita de la població era de 25.354 $. Aproximadament el 0,3% de les famílies i el 2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hales Corners» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Hales Corners». American Fact Finder. Oficina del Cens dels Estats Units, 12-01-2010.
# Apios

Apios és un gènere de planta de flors amb 18 espècies pertanyent a la família Fabaceae.

## Espècies seleccionades

* Apios americana Medik.
* Apios priceana B. L. Rob.
* Apios fortunei Maxim.
* Apios carnea (Wall.) Benth. ex Baker
* Apios taiwanianus Hosokawa
* Apios delavayi Franchet
* Apios gracillima Dunn
* Apios marcantha Oliver
# Thalasseus acuflavidus

Thalasseus acuflavidus és un xatrac, per tant un ocell marí de la família dels làrids (Laridae) sovint considerat una subespècie de Thalasseus sandvicensis. Cria al Carib i a la costa atlàntica d'Amèrica del Nord i del Sud fins a l'Argentina, dispersan-se més tard per altres zones, incloent la costa americana del Pacífic.
# Albera

«Albera» té aquests significats:
Una albera és un bosc d'àlbers. A més, té els següents significats:
# Romeria del Ram

Romeria del Ram és una celebració popular que té lloc al cim del Tibidabo, Barcelona. Els seus orígens arranquen el 1887, prop d’un any després de la construcció i benedicció d’una petita ermita, o més aviat capelleta, d’uns quatre metres quadrats, al cim de la muntanya, quan el jove obrer de Barcelona, Josep Bolasell, va tenir la pensada de pujar al cim el dilluns de Pasqua Granada i fer ofrena d’un ram de flors primaverals a la imatge del Sagrat Cor. Aquest fet es va anar repetint d’una manera popular els anys següents, quan grups d’obrers sortien de les esglésies dels Josepets i pujaven caminant, per camins i corriols, fins a l'ermita, tot recollint flors silvestres pel camí amb les quals feien un ram que oferien finalment al Sagrat Cor. Els camins que duien fins a dalt del cim, fins al 1888, en què es va inaugurar la prolongació de la carretera de Vallvidrera fins a l'ermita amb motiu de la visita per part de la reina María Cristina, no havien estat gaire transitables, de manera que, quan va ser construïda, va caldre que tots els materials per a l’obra hi fossin portats a lloms d’animals. Uns anys després, el 29 d’octubre de 1901, s’inaugurava el funicular fins al cim, cosa que hi facilitava encara més l’accés. La romeria del Ram, amb més o menys participació, s’ha celebrat des del 1887 amb l’única interrupció de la Guerra Civil, els anys 1937 i 1938, per bé que hi ha constància de l’aparició d’alguns rams en la data assenyalada, duts de manera anònima.

## Referències

* ↑ Contel, J. M. «Àlbum històric: La romeria del Ram». Suplement Gràcia, 01-05-2009, pàg. 4. (CC-BY).
# Hansen

«Hansen» té aquests significats:
* Hansen (Idaho), població del Comtat de Twin Falls (Idaho) als Estats Units d'Amèrica
* Malaltia de Hansen, malaltia contagiosa causada pel bacil de Hansen (Mycobacterium leprae, 1874)
* Model Hicks-Hansen, model econòmic inspirat en les idees de John Maynard Keynes, desenvolupat i popularitzat posteriorment per Alvin Hansen
* Biografies:
** Adam Hansen (Cairns, Queensland, 1981), ciclista australià
** Beck Hansen (Los Angeles, Califòrnia, 1970), cantant i compositor dels Estats Units
** Carel Lodewijk Hansen (Amsterdam, 1765 – Epe, 1840), pintor holandès
** Curt Hansen (Bov, Sønderjylland, 1964), jugador Gran Mestre d'escacs danès
** Hans Jacob Hansen (Gentofte, 1855 -Bellinge, 1936), zoòleg danès
** Henry Hansen (Glostrup, 1902 - Gentofte, 1985), ciclista danès
** John Angelo Hansen o John Hansen (Frederiksberg, 1924 - 1990), futbolista danès
** Lambertus Johannes Hansen (1803, Staphorst - 1859, Amsterdam), pintor neerlandès
** Mikkel Hansen (Helsingor, 1987), jugador d'handbol danès
** Oskar Hansen (1922, Hèlsinki - 2005, Varsòvia), arquitecte, teòric, pintor, escultor, professor i dissenyador d'interiors polonès
** Sofus Peter Hansen (Copenhaguen, 1889 - 1962), futbolista danès
** Thorleif Hansen o Erik Thorleif Hansen (Suècia, 1948), pilot de motocròs suec
** Willy Falck Hansen (Helsingør, 1906 - Brașov, Romania, 1978), ciclista danès
# Apins

Els apins (Apinae) és una subfamília d'himenòpters apòcrits de la família dels àpids (Apidae). Inclou nombroses espècies, entre las que destaquen les familiars abelles de la mel, així com abelles sense fibló (Euglossini) i borinots (Bombus).

## Característiques

Es caracteritzen per la possessió d'una corbícula, una adaptació de la tíbia posterior per a l'emmagatzematge i el transport de pol·len, absent només en els mascles i les reines d'algunes espècies, i un rastellum, una filera de pèls rígids ubicada a l'àpex de la tíbia amb què recol·lecten el pol·len a la corbícula.

## Història natural

La majoria de les espècies són solitàries i algunes són cleptoparàsites, com per exemple Ericrocidini, Isepeolini, Melectini, Osirini, Protepeolini i Rhathymini. Alguns comportaments dins els membres d'Apinae són rars en altres belles, incloent-hi l'hàbit dels mascles de formar "agregacions que dormen" sobre la vegetació. També és conegut entre els Apinae l'hàbit de recollir olis florals en comptes de pol·len, com és el cas de la família Melittidae.

## Taxonomia

La subfamília dels apins és molt amplia i està dividida en nombroses tribusː
* Tribu Ancylini
* Tribu Anthophorini
* Tribu Apini - abelles de la mel amb fibló
* Tribu Bombini
* Tribu Centridini
* Tribu Ctenoplectrini
* Tribu Emphorini
* Tribu Ericrocidini
* Tribu Eucerini
* Tribu Euglossini
* Tribu Exomalopsini
* Tribu Isepeolini
* Tribu Melectini
* Tribu Meliponini - abelles de la mel sense fibló
* Tribu Osirini
* Tribu Protepeolini
* Tribu Rhathymini
* Tribu Tapinotaspidini
* Tribu Tarsaliini
* Tribu Tetrapediini

## Referències

* ↑ «Apinae». catalogueoflife.org. Arxivat de l'original el 2022-03-26. [Consulta: 26 març 2022].
* ↑ Mardulyn, Patrick; Cameron, Sydney A «The Major Opsin in Bees (Insecta: Hymenoptera): A Promising Nuclear Gene for Higher Level Phylogenetics» (en anglès). Molecular Phylogenetics and Evolution, 12, 2, 01-07-1999, pàg. 168–176. DOI: 10.1006/mpev.1998.0606. ISSN: 1055-7903.
* ↑ Dehon, Manuel; Michez, Denis; Nel, André; Engel, Michael S.; Meulemeester, Thibaut De «Wing Shape of Four New Bee Fossils (Hymenoptera: Anthophila) Provides Insights to Bee Evolution» (en anglès). PLOS ONE, 9, 10, 01-10-2014, pàg. e108865. DOI: 10.1371/journal.pone.0108865. ISSN: 1932-6203. PMC: PMC4212905. PMID: 25354170.
* ↑ «BioLib - Apinae» (en anglès). [Consulta: 16 agost 2023].
# Amina biògena

Les amines biògenes són amines generades per éssers vius. Hi ha cinc neurotransmissors amines biogènics establerts: dopamina, noradrenalina, adrenalina, histamina i serotonina. Es produeixen en certs aliments com el peix blau (escòmbrids), i productes fermentats com formatges, el vi o la cervesa, per l'acció d'enzims descarboxilasa dels microorganismes, a partir d'aminoàcids del mateix aliment. La formació de certes amines biògenes és causada per un defecte en el procés de fermentació o per deficiències d'higiene en el procés de fabricació i conservació. La histamina en presència d'altres diamines pot provocar una reacció indistingible de l'al·lèrgia mitjançada per IgE. L'aparició de la reacció depèn també d'altres factors com ara la sensibilitat individual o la interacció amb certs fàrmacs.

## Referències

* ↑ «The Biogenic Amines». A: Purves D, Augustine GJ, Fitzpatrick D. Neuroscience. 2a ed. Sinauer Associates, 2001 [Consulta: 23 setembre 2024].
# Eleccions al Landtag de Baviera de 1974

Les eleccions al Landtag de Baviera de 1974 van ser guanyades per la Unió Social Cristiana de Baviera (CSU) amb majoria absoluta. La SPD perd més escons i la FPD esdevé la tercera força política, però força lluny de la CSU.
| Partit | Percentatge | Escons |
| CSU | 62,5 | 132 |
| SPD | 30,0 | 64 |
| FPD | 5,2 | 8 |
| NPD | 1,0 | - |
| Partit de Baviera | 0,7 | - |
| DKP | 0,4 | - |